CELEX: 32021R1446
Language: sl
Date: 2021-09-03 00:00:00
Title: Izvedbena uredba Komisije (EU) 2021/1446 z dne 3. septembra 2021 o popravku izvedbenih uredb (EU) št. 540/2011 in (EU) št. 563/2014 v zvezi s številko CAS osnovne snovi hitosan hidroklorid (Besedilo velja za EGP)

6.9.2021   
               
               
                  SL
               
               
                  Uradni list Evropske unije
               
               
                  L 313/9
               
            
         IZVEDBENA UREDBA KOMISIJE (EU) 2021/1446
         z dne 3. septembra 2021
         o popravku izvedbenih uredb (EU) št. 540/2011 in (EU) št. 563/2014 v zvezi s številko CAS osnovne snovi hitosan hidroklorid
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1), zlasti člena 23(5) v povezavi s členom 13(2) in člena 78(2) Uredbe,
         ob upoštevanju naslednjega:
         
                     (1)
                  
                  
                     Z Izvedbeno uredbo Komisije (EU) št. 563/2014 (2) je bila odobrena osnovna snov hitosan hidroklorid in vključena v Prilogo k Izvedbeni uredbi Komisije (EU) št. 540/2011 (3).
                  
               
                     (2)
                  
                  
                     Potem ko je Izvedbena uredba (EU) št. 563/2014 že začela veljati, je bila odkrita napaka v zvezi s številko CAS (številka Službe za izmenjavo kemijskih izvlečkov Ameriškega kemijskega društva), ki se uporablja za osnovno snov hitosan hidroklorid v prilogah k Izvedbeni uredbi (EU) št. 563/2014.
                  
               
                     (3)
                  
                  
                     Številka CAS je edinstvena oznaka kemijske snovi, ki se uporablja tudi za identifikacijo aktivne snovi v uporabi pri varstvu rastlin; uporablja se kot referenca za namen trgovine in regulativnih dejavnosti za kemikalije na svetovni ravni in ni omejena na pesticide.
                  
               
                     (4)
                  
                  
                     V stolpcu o splošnem imenu in identifikacijski številki je navedeno „hitosan hidroklorid št. CAS: 9012-76-4“. Vendar je številka CAS 9012-76-4 dodeljena snovi hitosan, medtem kot ima hitosan hidroklorid številko CAS 70694-72-3. Ker lahko pri upravljanju in trgovini s kemikalijami pride do nejasnosti glede identitete snovi, je treba popraviti številko CAS, navedeno v Izvedbeni uredbi (EU) št. 563/2014 in posledično v Izvedbeni uredbi (EU) št. 540/2011.
                  
               
                     (5)
                  
                  
                     Zaradi jasnosti je primerno nadomestiti Prilogo I k Izvedbeni uredbi (EU) št. 563/2014 in ustrezni vnos v delu C Priloge k Izvedbeni uredbi (EU) št. 540/2011.
                  
               
                     (6)
                  
                  
                     Zaradi jasnosti in pravne varnosti za gospodarske subjekte in izvršilne organe bi morala ta uredba začeti veljati čim prej.
                  
               
                     (7)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Popravek Izvedbene uredbe (EU) št. 563/2014
            Priloga I k Izvedbeni uredbi (EU) št. 563/2014 se popravi v skladu s Prilogo I k tej uredbi.
         
         
            Člen 2
            Popravek Izvedbene uredbe (EU) št. 540/2011
            Priloga k Izvedbeni uredbi (EU) št. 540/2011 se popravi v skladu s Prilogo II k tej uredbi.
         
         
            Člen 3
            
               
                  Začetek veljavnosti
               
            
            Ta uredba začne veljati na dan objave v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 3. septembra 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 309, 24.11.2009, str. 1.
         
            (2)  Izvedbena uredba Komisije (EU) št. 563/2014 z dne 23. maja 2014 o odobritvi osnovne snovi hitosan hidroklorid v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet ter o spremembi Priloge k Izvedbeni uredbi Komisije (EU) št. 540/2011 (UL L 156, 24.5.2014, str. 5).
         
            (3)  Izvedbena uredba Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (UL L 153, 11.6.2011, str. 1).
      
      
         
            PRILOGA I
            Priloga I k Izvedbeni uredbi (EU) št. 563/2014 se nadomesti z naslednjim:
            
               
                           „Splošno ime, identifikacijska številka
                        
                        
                           Ime po IUPAC
                        
                        
                           Čistost  (1)
                           
                        
                        
                           Uveljavitev
                        
                        
                           Posebne določbe
                        
                     
                           hitosan hidroklorid
                           št. CAS: 70694-72-3
                        
                        
                           ni relevantno
                        
                        
                           Evropska farmakopeja
                           Najvišja vsebnost težkih kovin: 40 ppm
                        
                        
                           1. julij 2014
                        
                        
                           Hitosan hidroklorid izpolnjuje zahteve iz Uredbe (ES) št. 1069/2009 Evropskega parlamenta in Sveta  (2) in Uredbe Komisije (EU) št. 142/2011  (3).
                           Hitosan hidroklorid se lahko uporablja v skladu s posebnimi pogoji, ki so vključeni v ugotovitve iz poročila o pregledu hitosan hidroklorida (SANCO/12388/2013), zlasti dodatkov I in II k poročilu, ki ga je Stalni odbor za prehranjevalno verigo in zdravje živali pripravil 20. marca 2014.“
                        
                     
            
               (1)  Več podrobnosti o identiteti, specifikaciji in načinu uporabe osnovne snovi je na voljo v poročilu o pregledu.
            
               (2)  UL L 300, 14.11.2009, str. 1.
            
               (3)  UL L 54, 26.2.2011, str. 1.
         
      
      
         
            PRILOGA II
            V delu C Priloge k Izvedbeni uredbi (EU) št. 540/2011 se vnos 2 za hitosan hidroklorid nadomesti z naslednjim:
            
               
                           Št.
                        
                        
                           Splošno ime, identifikacijska številka
                        
                        
                           Ime po IUPAC
                        
                        
                           Čistost  (1)
                           
                        
                        
                           Uveljavitev
                        
                        
                           Posebne določbe
                        
                     
                           „2
                        
                        
                           hitosan hidroklorid
                           št. CAS: 70694-72-3
                        
                        
                           ni relevantno
                        
                        
                           Evropska farmakopeja
                           Najvišja vsebnost težkih kovin: 40 ppm
                        
                        
                           1. julij 2014
                        
                        
                           Hitosan hidroklorid izpolnjuje zahteve iz Uredbe (ES) št. 1069/2009 in Uredbe (EU) št. 142/2011.
                           Hitosan hidroklorid se lahko uporablja v skladu s posebnimi pogoji, ki so vključeni v ugotovitve iz poročila o pregledu hitosan hidroklorida (SANCO/12388/2013), zlasti dodatkov I in II k poročilu, ki ga je Stalni odbor za prehranjevalno verigo in zdravje živali pripravil 20. marca 2014.“
                        
                     
            
               (1)  Več podrobnosti o identiteti, specifikaciji in načinu uporabe osnovne snovi je na voljo v poročilu o pregledu.